Diari Oficial de la Generalitat Valenciana


Sumari del DOGV 7418, del 05-12-2014 (2014/11421)

RESOLUCIÓ de 12 de novembre de 2014, del conseller de Sanitat, per la qual convoca el curs de Diplomat en Salut Pública.
------------------------------------------------------------------------------------------------------------------------

### Dades del document

Número de DOGV
:   7418

Data del DOGV
:   05-12-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/11745


Data del document
:   12-11-2014

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 12 de novembre de 2014, del conseller de Sanitat, per la qual convoca el curs de Diplomat en Salut Pública. [2014/11058]  
Per mitjà d'esta resolució, la Conselleria de Sanitat (Escola Valenciana d'Estudis de la Salut - EVES) convoca la realització del curs de Diplomat en Salut Pública, per a l'exercici d'activitats formatives per als professionals sanitaris i l'accés d'estos a documentació i fons bibliogràfics.  
La finalitat d'este curs és proporcionar als professionals de salut, i preferentment, als que presten servicis en l'Administració pública sanitària un coneixement més profund de les diverses disciplines de la salut pública i donar-los a conéixer els instruments imprescindibles que s'utilitzen per a la interpretació, el control i l'avaluació dels problemes de salut. La seua realització se subjectarà a les bases següents:  
  
  
1. Normes generals  
1.1. El curs regular constarà de 275 hores lectives, repartides entre 200 teòriques i 75 pràctiques. De les 200 hores teòriques, 168 hores seran de formació en línia i la resta de formació presencial.  
Es realitzarà una edició d'este que se celebrarà en l'Escola Valenciana d'Estudis de la Salut.  
El nombre total de places convocades serà de 50.  
De les 50 places oferides, 13 es reservaran per a llicenciats, diplomats o graus en els últims tres anys, o bé per a titulats superiors o mitjans en els últims tres anys, i 2 per a persones amb discapacitat en un grau igual o superior al 33 per cent, de conformitat amb el que establix la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
Les places convocades es cobriran segons la puntuació obtinguda en el barem de selecció que apareix en l'annex I, si el nombre de sol·licituds excedix les places oferides.  
A més de les places oferides, es podran reservar fins a cinc més per a professionals que estiguen desenrotllant funcions en salut pública en els servicis de Salut de la Conselleria de Sanitat de la Comunitat Valenciana.  
  
2. Requisits  
2.1. El curs va dirigit a titulats universitaris superiors i mitjans que pertanguen al sistema sanitari o que hi pretenguen accedir.  
  
2.2. L'obtenció dels requisits haurà de ser anterior al moment de finalització del termini de presentació de sol·licituds.  
  
3. Sol·licituds  
3.1. La sol·licitud per a prendre part en el curs s'ajustarà al model oficial que figura en l'annex II. L'autovaloració de mèrits, per part del sol·licitant, haurà de realitzar-se en el model que figura en l'apartat F de l'annex II, i no s'admetrà en models diferents dels indicats en esta resolució, que haurà d'anar acompanyada del curriculum vitae personal detallat i actualitzat i dels documents acreditatius dels requisits i mèrits aportats. Quan s'aporten fotocòpies, estes hauran d'estar legalitzades davant d'un notari o compulsades per òrgans de cada Administració pública que tinguen atribuïdes les competències d'expedició de còpies autèntiques de documents públics privats segons l'article 46 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3.2. Les sol·licituds aniran dirigides a la Subdirecció General de l'Escola Valenciana d'Estudis de la Salut, carrer de Juan de Garay, número 21, 46831 València. Podran presentar-se en l'escola indicada, en les direccions territorials de la Conselleria de Sanitat o de la forma que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3. El termini de presentació de sol·licituds serà de 20 dies hàbils, comptats a partir de l'endemà de la publicació d'esta resolució en el Diari Oficial de la Comunitat Valenciana.  
  
4. Comissió de selecció  
4.1. La selecció dels aspirants s'efectuarà d'acord amb el barem de mèrits que s'adjunta com a annex I a esta convocatòria, i serà portada a efecte per una comissió que estarà constituïda per:  
a) La persona titular de la Subdirecció General de l'EVES, que actuarà com a president.  
b) La persona titular de la direcció del Servici de Gestió Administrativa de l'EVES, que actuarà com a secretari/ària.  
c) La persona titular de la direcció del Servici de Docència de l'EVES.  
d) Dos tècnics de l'EVES.  
En tots els casos, els titulars de la comissió tindran suplents.  
4.2. Els membres de la comissió de selecció hauran d'abstindre's d'intervindre, i ho notificaran a l'autoritat convocant quan concórreguen en estos circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, els aspirants podran recusar els membres de la comissió quan hi concórreguen les circumstàncies previstes en l'article 29 del text legal indicat.  
4.3. La comissió es constituirà amb una convocatòria prèvia del president, i serà necessària la presència del president i del secretari o, si és el cas, dels que els substituïsquen, i, almenys, la mitat dels seus membres.  
  
5. Procés de selecció  
5.1. Finalitzat el termini de presentació de sol·licituds, la comissió procedirà a l'estudi de les sol·licituds, i es publicarà la llista provisional de sol·licituds admeses, admeses condicionals i excloses, amb una indicació de les causes d'exclusió, així com de la puntuació obtinguda en la baremació.  
La llista indicada s'exposarà en la pàgina web de l'Escola Valenciana d'Estudis de la Salut i en el tauler d'anuncis de l'EVES.  
5.2. En la llista provisional s'especificarà el termini, no superior a 10 dies naturals, perquè els interessats esmenen les faltes o acompanyen els documents acreditatius dels mèrits al·legats, amb l'advertència que, si no ho fan, se'ls tindrà per desistits en la seua sol·licitud, de conformitat amb el que preveuen els articles 71.1 i 42.1 de la Llei 30/1992, de Règim Jurídic de les Administracions Públiques i del Procediment Administratiu Comú.  
5.3. Transcorregut el termini d'esmena d'errors i al·legacions, el subdirector general de l'EVES dictarà la resolució que fixa la relació definitiva d'aspirants per orde de puntuació, que s'exposarà en el mateix lloc on s'hagen exposat les provisionals.  
En els casos en què existisca un empat en la puntuació obtinguda en el barem, es considerarà amb puntuació doble l'apartat 2 del barem de l'annex I.  
5.4. Contra esta resolució, podrà interposar-se un recurs d'alçada davant del subsecretari de la Conselleria de Sanitat en el termini d'un mes, de conformitat amb el que disposen els articles 107 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
6. Formalització  
6.1. Els alumnes seleccionats formalitzaran la seua inscripció en el Servici de Gestió Administrativa de l'Escola Valenciana d'Estudis de la Salut dins dels 10 dies hàbils següents a la publicació de la llista definitiva, i hauran de presentar el resguard corresponent a la formalització de la matrícula del curs, si és el cas. Per a això, s'haurà d'omplir el model 046-9970, pagar la taxa en les entitats col·laboradores en la recaptació de tributs de la Generalitat, bé de forma telemàtica o presencial, i presentar el model de taxa pagada.  
Des de l'adreça d'Internet que s'indica a continuació es pot descarregar el model 046-9970, així com procedir al pagament de la taxa de forma telemàtica.  
?http://portales.gva.es/c\_economia/web/html/portal\_v.htm'nodo=Tributos\_Impuestos\_Declaraciones\_Tasas\_046\_ConsSanidad-  
6.2. La no-formalització de la inscripció en el termini concedit per a això suposarà l'admissió dels sol·licitants següents per orde correlatiu de puntuació.  
  
  
7. Data de començament  
7.1. La data de començament del curs s'anunciarà amb un mínim de 10 dies naturals d'antelació en la pàgina web de l'Escola Valenciana d'Estudis de la Salut i en el tauler d'anuncis de l'EVES.  
  
8. Programa  
8.1. El curs de Diplomat en Salut Pública comprén el programa següent:  
Mòdul 1. Introducció al concepte de salut pública.  
Mòdul 2. Vigilància en salut pública. Sistemes d'informació sanitària i indicadors de salut.  
Mòdul 3. Mètodes i tècniques d'estudi, identificació i anàlisi de problemes de salut.  
Mòdul 4. Planificació, programació i gestió sanitària.  
Mòdul 5. Polítiques de salut i organització sanitària.  
Mòdul 6. Protecció de la salut i prevenció de la malaltia.  
Mòdul 7. Investigació i comunicació científica.  
Mòdul 8. Treball pràctic.  
  
9. Obtenció del diploma  
9.1. Els alumnes matriculats estaran obligats a assistir a les classes teòriques i pràctiques. Un nombre de faltes superior al 10 per cent del total d'hores presencials donarà lloc a la pèrdua de tots els drets de l'alumne, inclòs l'import de la matrícula.  
9.2. El sistema d'avaluació de la part teòrica serà continu i constarà d'un examen tipus test per mòdul; serà imprescindible superar tots els mòduls. Es durà a terme una segona convocatòria de l'examen, a la qual es podran presentar aquells alumnes que no hagen superat algun dels mòduls del curs. La part teòrica tindrà un valor del 70 per cent sobre la nota final.   
L'avaluació de la part pràctica consistirà en un treball pràctic que l'alumne haurà de defendre públicament per mitjà de la presentació oral davant del tribunal d'avaluació constituït a este efecte. El treball pràctic tindrà un valor del 30 per cent sobre la nota final.  
Per a accedir al títol de diplomat en Salut Pública és imprescindible haver superat la part teòrica i pràctica.  
9.3. Als efectes anteriors, el tribunal qualificador estarà constituït pel subdirector general de l'Escola Valenciana d'Estudis de la Salut, que el presidirà; el director del curs, que actuarà com a secretari; un representant de l'Escola Nacional de Sanitat i dos representants del professorat del curs designats per l'EVES.  
En tots els casos els titulars del tribunal tindran un suplent.  
  
10. Recursos  
Contra esta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte en el termini d'un mes des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València, 12 de novembre de 2014.- El conseller de Sanitat: Manuel Llombart Fuentes.  
  
  
ANNEX I  
Barem de selecció del curs de Diplomat en Salut Pública  
  
1. Mèrits acadèmics.  
- Doctorat: 2 punts.  
- Premi extraordinari de fi de carrera: 2 punts.  
  
2. Activitats professionals com a titulat mitjà o superior.  
Per servicis prestats en l'Administració pública, en l'àrea d'Atenció Primària i/o Salut Pública, en jornada laboral completa: 0,1 punts per mes complet fins a un màxim de 10 punts.  
Per servicis prestats fora de l'Administració pública directament relacionats amb els àmbits d'Atenció Primària i/o Salut Pública, en jornada laboral completa: 0,025 punts per mes complet fins a un màxim de 10 punts. El mateix període no podrà ser valorat dos vegades. La puntuació màxima en este apartat no podrà excedir els 10 punts.  
  
Haurà d'aportar-se l'informe de la vida laboral que l'acredite juntament amb un certificat on consten amb precisió les característiques i funcions dels llocs de treball exercits en Atenció Primària i/o Salut Pública, o directament relacionats en eixos àmbits, i no es consideraran els certificats que no ho expressen.  
  
3. Cursos de Salut Pública i/o Atenció Primària, impartits o expedits per centres oficials de formació: universitats, Conselleria de Sanitat (EVES), escoles de Salut Pública i Institut Valencià d'Administració Pública (IVAP).  
Només es consideraran els cursos en què s'especifique el nombre d'hores lectives i/o crèdits: 0,1 punt per cada crèdit (10 hores) fins a un màxim de 5 punts.  
  
4. Publicacions d'Atenció Primària i/o Salut Pública.  
- Comunicacions en congressos: 0,1 punts.  
- Ponències a congressos: 0,2 punts.  
- Capítols en llibres o monografies: 0,3 punts.  
- Cartes i articles breus publicats en revistes indexades en bases de dades (Medline, IBECS, IME, Embase): 0,4 punts.  
- Articles originals i revisions publicades en revistes indexades en bases de dades (Medline, IBECS, IME, Embase): 0,5 punts.  
Fins a un màxim de 2,5 punts.  
  
5. Docència en Atenció Primària i/o Salut Pública, en centres oficials de formació: universitats, Conselleria de Sanitat (EVES), escoles de Salut Pública i Institut Valencià d'Administració Pública (IVAP). No es valoraran com a docència les tutories.  
Per cada 10 hores de docència: 0,1 punts.  
Fins a un màxim d'1 punt.  
Només es consideraran els certificats en què s'expresse el nombre d'hores de docència.  
  
6. Situació legal de desocupació.  
Es puntuarà amb 0,5 punts.  
S'acreditarà per mitjà del document acreditatiu de la renovació de demanda d'ocupació (DARDE), açò és, la inscripció en el SERVEF, com a demandant d'ocupació.  
  
7. Altres mèrits en Salut Pública.  
Beques, participació oficial en projectes d'investigació, etcètera. A valorar pel tribunal, fins a un màxim d'1 punt.  
  
El tribunal, amb la finalitat de comprovar la veracitat dels documents aportats i la seua adequació als requisits que s'establixen en este barem, podrà utilitzar els mitjans de prova que considere procedents.